## Fisa măsurii M.6.4

|  |  |
| --- | --- |
| Denumirea | Codul măsurii |
| Investiţii în creearea şi dezvoltarea de activităţi non-agricole | **M6.4 / 6A** |

Tipul măsurii 🗹 INVESTIŢII 🞎SERVICII 🞎SPRIJIN FORFETAR

1. **Descrierea generală a măsurii**

Conform analizei SWOT, a analizei nevoilor şi a prioritătilor de dezvoltare, teritoriul nu oferă suficiente oportunităţi privind ocuparea în activităţi non-gricole, există un număr redus de întreprinderi iar acestea au o slabă diversificare a activităţilor, utilizează tehnologii neperformante, slab productive şi consumatoare de energie.

Drept urmare este necesară dezvoltarea activităților non-agricole care să conducă la crearea de locuri de muncă, creșterea veniturilor populației rurale și reducerea disparităților, având în vedere lipsa de capital din teritoriul acoperit de LEADER Tövishát precum și cunoștințele reduse în managementul afacerilor într-un alt domeniu decât agricultura.

Sprijinul prin măsura 6.4 vizează fermele existente, microîntreprinderile și întreprinderile mici existente care dezvoltă activități non-agricole productive, precum și diverse servicii ce vor contribui la diversificarea activităților în mediul rural și la crearea de locuri de muncă.

Sprijinul are ca scop:

* Stimularea mediului de afaceri din mediul rural;
* Creșterea numărului de activități neagricole desfășurate în zonele rurale;
* Dezvoltarea activităților neagricole existente;
* Crearea de locuri de muncă;
* Creșterea veniturilor populației rurale;
* Reducerea diferențelor dintre mediul rural și urban.
* Diversificarea activităților economice ale fermierilor sau membrilor gospodăriilor agricole prin practicarea de activități neagricole în vederea creșterii veniturilor  și creării de alternative ocupaționale.

Domeniile de diversificare acoperite:

* Activități de producție (ex: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, etc.);
* Activități meșteșugărești (ex: activități de artizanat și alte activități tradiționale non‐agricole (ex: olărit, brodat, prelucrarea manuală a fierului, lânii, lemnului, pielii etc.); Activități turistice (ex: servicii agroturistice de cazare, servicii turistice de agrement  și alimentație publică);
* Furnizarea de servicii    inclusiv construcții, reconstrucții  și/sau modernizarea spațiilor  și zonelor aferente desfășurării activităților (ex: medicale, sociale, sanitar‐veterinare; reparații mașini, unelte, obiecte casnice; consultanță, servicii de formare, contabilitate, juridice, audit; servicii în tehnologia informației și servicii informatice; servicii tehnice, administrative, etc.);
* Fabricarea de peleți și brichete din biomasă.

Sprijinul acordat în cadrul acestei măsuri va contribui la satisfacerea nevoilor privind: adecvarea capitalului de lucru şi a tehnologiilor pentru creşterea competitivităţii activităţilor economice (N2), protecţia şi îmbunătăţirea mediului (N9), adecvarea serviciilor educaţionale, sociale şi medicale (N11), creşterea şi diversificarea numărului locurilor de muncă (N13), introducerea inovării (N15), reducerea poluării mediului (N17)

|  |  |  |  |  |  |  |  |
| --- | --- | --- | --- | --- | --- | --- | --- |
| Obiective de dezvoltare Rurală ale Reg. (UE) 1305/2013, art. 4 la care contribuie M6.4 | | | | | | | |
| (a) favorizarea competitivității agriculturii; | | (b) asigurarea gestionării durabile a resurselor naturale și combaterea schimbărilor climatice; | | | (c) obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă. | | |
| Da🞏 Nu 🗹 | | Da 🞏 Nu 🗹 | | | Da🗹 Nu 🞏 | | |
| Obiectivele specifice/locale ale măsurii | | | | | | | |
| Această măsură vizează:   * Stimularea mediului de afaceri din teritoriul LEADER Tövishát, contribuind la creșterea numărului de activități non-agricole desfășurate în zonele rurale; * Dezvoltarea activităților non-agricole existente; * Crearea a cel puţin 10 noi locuri de muncă | | | | | | | |
| M6.4 contribuie la priorităţile prevăzute la art. 5 Reg. (UE) 1305/2013 | | | | | | | |
| P1 🞏 | P2**🗹** | | P3**🗹** | P4 🞏 | | P5 🗹 | P6🗹 |
| M6.4 corespunde obiectivelor din Reg. (UE) nr. 1305/2013 - Art. 19 | | | | | | | |
|  | | | | | | | |
| M6.4 contribuie la domeniul de intervenţie 6A | | | | | | | |
| * Facilitarea diversificării, a înfiinţării şi a dezvoltării de întreprinderi mici * Crearea a minim 10 locuri de muncă | | | | | | | |
| M6.4 Contribuie la obiectivele transversale | | | | | | | |
| Mediu şi climă  Măsura promovează investiţiile pentru producerea și utilizarea energiei regenerabile, prelucrarea deșeurilor, a reziduurilor, precum şi a celor pentru reducerea emisiilor de gaze. Totodată, sprijinul acordat microîntreprinderilor și întreprinderilor mici pentru producția și utilizarea surselor regenerabile de energie contribuie la reducerea efectelor schimbărilor climatice. Activitățile sprijinite vor viza o economie responsabilă care să evite degradarea mediului. | | | | | | | |
| Inovare:  Încurajarea activităţilor non-agricole va facilita procesele inovatoare, întreprinzătorii fiind mai deschiși să aplice tehnologii şi procese noi. De asemenea, întreprinzătorii au un rol important în diseminarea de bune practici, idei şi concepte noi, deoarece au acces mai facil la informații noi, inovatoare. Diversificarea activităţilor economice în zonele rurale va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea satelor din teritoriul LEADER Tövishát. | | | | | | | |
| M6.4 este complementară cu următoarele măsuri din SDL | | | | | | | |
| Măsura 1.3. M6.1, M6.3 şi M16.4 deoarece beneficiarii indirecţi ai acestor măsuri pot fi beneficiarii direcţi ai măsurii 6.4 | | | | | | | |
| M6.4 este sinergică cu următoarele măsuri din SDL | | | | | | | |
| M1.1, M6.2, M7.2, M7.3, M7.8 deoarece împreună cu aceste măsuri contribuie direct la atingerea priorităţii 6 | | | | | | | |

1. **Valoarea adăugată a măsurii**

Valoarea adăugată a prezentei măsuri rezultă din următoarele aspecte:

* Măsura va contribui la promovarea diversificării activităților către noi activități non-agricole în cadrul gospodăriilor agricole, a microîntreprinderilor și întreprinderilor mici și, implicit, prin crearea de locuri de muncă, va contribui obținerea de venituri alternative pentru populația din mediul rural și reducerea gradului de dependență faţă de sectorul agricol.
* Va contribui la creşterea calităţii serviciilor furnizate către populaţia din teritoriu.

O valoarea adăugată este dată de creşterea oportunităţilor pentru angajare, inclusiv a celor pe cont propriu care vor stimula întreprinzătorii să rămână şi să se dezvolte în teritoriu având astfel un impact asupra diminuării asupra tendinţei de emigrare.

1. **Trimiteri la alte acte legislative**

Legislație UE:

* Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii. R (UE) nr. 1407/2013 privind aplicarea art. 107 și 108 din Tratatul privind funcționarea Uniunii Europene referitor la ajutoarele de minimis Comunicarea Comisiei nr. 2008/C155/02 cu privire la aplicarea art. 87 și 88 din Tratatul CE privind ajutoarele de stat sub formă de garanții;
* Comunicarea Comisiei nr. 2008/C14/02 cu privire la revizuirea metodei de stabilire a ratelor de referință și de actualizare. Linii directoare comunitare privind ajutorul de stat pentru salvarea și restructurarea întreprinderilor aflate în dificultate

Legislație Națională:

* Ordonanță de urgență nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare.
* Legea 31/1990 privind societăţile comerciale, cu modificările și completările ulterioare
* Ordonanța de Urgență nr. 142/2008 privind aprobarea Planului de amenajare a teritoriului național;

1. **Beneficiari direcţi/indirecţi (grup ţintă)**

* micro-întreprinderi și întreprinderi non-agricole mici existente și nou înființate din spațiul LEADER Tövishát;
* fermieri sau membrii unor gospodării agricole care își diversifică activitatea de bază agricolă prin dezvoltarea unei activități non-agricole în zona rurală în cadrul întreprinderii deja existente încadrabile în microîntreprinderi și întreprinderi mici, cu excepția persoanelor fizice neautorizate.

1. **Tip de sprijin**

Rambursarea costurilor eligibile suportate și plătite efectiv

Plăți în avans, cu condiția constituirii unei garanții bancare corespunzătoare procentului de 100% din valoarea avansului, în conformitate cu art. 45 (4) și art. 63 ale R (UE) nr. 1305/2013

1. **Tipuri de acţiuni eligibile şi neeligibile**

Tipuri de operațiuni eligibile:

Investiții pentru producerea și comercializarea produselor non-agricole, cum ar fi:

* fabricarea produselor textile, îmbrăcăminte, articole de marochinărie, articole de hartie și carton;
* fabricarea produselor chimice, farmaceutice;
* activități de prelucrare a produselor lemnoase;
* industrie metalurgică, fabricare construcții metalice, mașini, utilaje și echipamente; • fabricare produse electrice, electronice,
* producerea de produse electrice, electronice, și metalice, mașini, utilaje și echipamente, producția de carton etc;

Investiții pentru activități meșteșugărești, cum ar fi:

* Activități de artizanat și alte activități tradiționale non-agricole (olărit, brodat, cusut, realizarea de bijuterii tradiţionale, împletituri, prelucrarea manuală a fierului, lânii, lemnului, pielii etc.)

Investiții legate de furnizarea de servicii, cum ar fi:

* Servicii medicale, sociale, sanitar-veterinare;
* Servicii de reparații mașini, unelte, obiecte casnice;
* Servicii de consultanță, contabilitate, juridice, audit;
* Servicii de formare profesională
* Activități de servicii în tehnologia informației și servicii informatice;
* Servicii tehnice, administrative, etc;

Investiții pentru infrastructură în unităţile de primire turistică de tip agro-turistic, proiecte de activități de agrement;

Investiții pentru producția de combustibil din biomasă (ex.: fabricare de peleți și brichete) în vederea comercializării.

Investiții în instalații pentru producerea de energie electrică și/sau termică, prin utilizarea de surse neconvenţionale ca şi componentă secundară în cadrul unui proiect de investiţii, iar energia obținută va fi destinată exclusiv consumului propriu;

Tipuri de operațiuni neeligibile:

* Prestarea de servicii agricole;
* Procesarea și comercializarea produselor prevăzute în Anexa 1 din Tratat;
* Producția de electricitate din biomasă ca și activitate economică

1. **Condiţii de eligibilitate**

Solicitantul trebuie să se încadreze în categoria beneficiarilor eligibili;

* Investiția trebuie să se încadreze în cel puțin unul din tipurile de sprijin prevăzute prin sub-măsură;
* Solicitantul trebuie să își desfășoare activitatea aferentă investiției finanțate în spațiul LEADER Tövishát;
* Solicitantul trebuie să demonstreze capacitatea de a asigura cofinanțarea investiției;
* Viabilitatea economică a investiției trebuie să fie demonstrată pe baza prezentării unei documentații tehnico-economice;
* Întreprinderea nu trebuie să fie în dificultate în conformitate cu liniile directoare privind ajutorul de stat pentru salvarea şi restructurarea întreprinderilor în dificultate;
* Investiția va fi precedată de o evaluare a impactului preconizat asupra mediului și dacă aceasta poate avea efecte negative asupra mediului, în conformitate cu legislația în vigoare menționată mai sus.

1. **Criterii de selecţie**

Principii în ceea ce privește stabilirea de criterii de selecție

* Principiul diversificării activității agricole a fermelor existente către activități nonagricole;
* Principiul prioritizării sectoarelor cu potențial de creștere (textile și pielărie, industrii creative și culturale-inclusiv meșteșuguri, activităţi de servicii în tehnologia informației, formări profesionale, agroturism, etc.)
* Principiul stimulării tinerilor întreprinzători cu vârsta sub 40 de ani
* Principiul derulării activităților anterioare ca activitate generală de management a firmei, pentru o mai bună gestionare a activității economice;
* Principiul prioritizării proiectelor care includ ca investiţie secundară producerea de energie din surse neconvenţională destinată consumului propriu

Principiile de selecție vor fi detaliate suplimentar în legislația națională subsecventă și vor avea în vedere prevederile art. 49 al R (UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea acestora în conformitate cu prioritățile Uniunii în materie de dezvoltare rurală.

* Principiul stimulării numărului de locuri de muncă nou create

1. **Sume (aplicabile) şi rata sprijinului**

Sprijinul public nerambursabil va respecta prevederile R (CE) nr.1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali.

Cuantumul sprijinului este de 33.968 de euro/proiect.

Intensitatea sprijinului public nerambursabil este de 70%.

Intensitatea sprijinului public nerambursabil poate fi de 90%, în următoarele cazuri:

• pentru solicitanții care desfășoară activități de producție, servicii medicale, sanitar veterinare, de formare profesională și agroturism;

• pentru fermierii care își diversifică activitatea de bază agricolă prin dezvoltarea unor activități non-agricole.

1. **Indicatori de monitorizare**

* Număr de beneficiari
* Număr de locuri de muncă nou create. Această măsură va crea cel puţin 7 noi locuri de muncă